**TÁJÉKOZTATÓ**

**A hulladékgazdálkodási közszolgáltatást azonosító matricás rendszerről**

A DTkH Nonprofit Kft. értesíti a lakosságot, hogy a 2012. évi CLXXXV. törvény és Hulladékgazdálkodási közszolgáltatás végzésének feltételeiről szóló 385/2014. (XII.31.) Korm. rendeletnek való megfelelés miatt, a hulladékkezelési- és szállítási szolgáltatás minőségének, valamint ellenőrzési rendszerének hatékonyabbá tétele érdekében szolgáltatási területén több lépcsőben, matricás rendszer kerül bevezetésre.

**2021. áprilisában** az NHKV Zrt. által kibocsátott, 2021. első negyedéves hulladékgazdálkodási közszolgáltatási díjról szóló számlával együtt a 2021. évre érvényes matricát **az alábbi településeken** nyilvántartásban szereplő, aktív szolgáltatással rendelkező Ügyfeleink részére juttatjuk el:

**Albertirsa, Alsónémedi, Bénye, Bugyi, Csévharaszt, Délegyháza, Felsőpakony, Fülöpháza, Gomba, Helvécia, Kakucs, Kecskemét, Kiskunlacháza, Kocsér, Kunszentmiklós, Lajosmizse, Lórév, Mende, Nagykáta, Nagykőrös, Nyáregyháza, Nyárlőrinc, Ócsa, Örkény, Szentmártonkáta, Szigetszentmárton, Taksony, Tápióság, Tápiószecső, Üllő, Városföld.**

Az ingatlanhasználók a matricán szereplő adatok ellenőrzését követően, amennyiben annak tartalmát helyesnek találják, a **kézhezvételtől számított** **30 napon belül azt a gyűjtőedényre jól látható módon kötelesek felragasztani.**

A 4 gyűjtőedénynél többre szerződött ingatlanhasználó terjedelmi okokból nem a számlával együtt, hanem közvetlenül a közszolgáltatótól kapja meg – szintén postai úton – a matricákat.

A rendelkezés az egyedi gyűjtőedényt használó ingatlantulajdonosokra vonatkozik. A tömbházas (társasházi) ingatlanhasználók esetében a közös képviselőkkel történik az egyeztetés.

Az ingatlanhasználó, aki – fenti kivételektől eltekintve –

* nem kapott matricát
* eltérés mutatkozik a matricán szereplő űrtartalom (liter) és a használt edényzet űrtartalma között,
* a kapott matricán szereplő adatok nem megfelelőek,
* vagy társasházi ingatlantulajdonos (közös edényzetet használók) egyedi matricát kapott

kérjük jelezze azt a közszolgáltató ügyfélszolgálatán, és a jogosultság, és adategyeztetést követően szükség szerint pót matricát kap.

A szolgáltatás igénybevételében történő változás (ingatlan adás-vétel, új bejelentés stb.) esetén a matricát a közszolgáltató ügyfélszolgálata biztosítja.

A matrica tehát egyértelműen azonosítja a szolgáltatást jogosan igénybe vevőt, valamint az ürítésre kihelyezett edényzetet, melynek meg kell felelnie a nyilvántartásban szereplő szerződött – a díjszámítás alapját is képező – mennyiséggel.

**Összegezve: A számlán szereplő liter mennyiségnek, a gyűjtőedény (kuka) méretének és a matricán szereplő méretnek egyeznie kell!**

**Fentiek alapján amennyiben eltérés mutatkozik:**

**- vagy a gyűjtőedényt szükséges cserélni a számlán szereplő űrméretűvel megegyezőre,**

**- vagy a számlázandó litermennyiség módosítása szükséges az alkalmazott űrméretű edény litermennyisége szerint.**

**A megfelelő űrtartalmú edényzet beszerzéséről/cseréjéről az Ingatlantulajdonos köteles gondoskodni. A számlázandó litermennyiség módosítása miatt forduljon a közszolgáltatóhoz.**

A hulladékgyűjtő edények könnyebb beazonosításához segítségül a legyakoribb edények jellemzőit mutatjuk be.

Szín tekintetében mérettől függetlenül a fekete, zöld, barna az általánosan elfogadott kommunális hulladék gyűjtésére!

60 literes 80 literes 110 literes 120 literes



Magasság: 92 cm 92 cm 95 cm 93 cm

Mélység: 51 cm 51 cm 50 cm átmérő 55 cm

Szélesség: 44 cm 44 cm 50 cm átmérő 48 cm

**Jellemzők:**

kerék: 2 kerekű 2 kerekű nincs kereke 2 kerekű

kuka alakja: szögletes szögletes kerek szögletes

kukatesten törés

űrtartalom belül szűkítve

Felhívjuk a figyelmet, hogy azon ingatlanhasználók, (beleértve a gazdálkodó szervezeteket is) akik a közszolgáltatást jogosulatlanul veszik igénybe – azaz matricával nem rendelkező gyűjtőedényt helyeznek ki a gyűjtési napon – a gyűjtőedény tulajdonosának vagy használójának beazonosítását követően jogosult a közszolgáltató hetente legalább egy alkalommal a hulladék gyűjtését vélelmezni, és azt az NHKV Zrt. felé jelezni a közszolgáltatási díjról szóló számla kiállítása érdekében.

Intézkedésünk a rendezettség megteremtését és a rendszeresen fizető Ügyfelek védelmét szolgálja!

DTkH Nonprofit Kft.